# Документи служба по вписванията

**Молба за издаване на разпечатка по партида**

МОЛБА ЗА ИЗДАВАНЕ НА РАЗПЕЧАТКА ПО ПАРТИДА  
Молбата трябва да съдържа имена, ЕГН и адрес на молителя, имена и ЕГН на физическото лице, или фирма и данъчен номер на юридическото лице, по чиято партида ще се изготвя разпечатка. Електронната информация обхваща периода от 01.01.1993 година до момента.

**Молба за обявяване на депозирано саморъчно завещание**

МОЛБА ЗА ОБЯВЯВАНЕ НА ДЕПОЗИРАНО САМОРЪЧНО ЗАВЕЩАНИЕ  
Молбата трябва да съдържа имена, ЕГН и адрес на молителя, номер на нотариалното дело, имена на починалия и дата на смъртта му. Представя се оригинал на акт за смърт и по възможност удостоверение за наследници. Обявяване може да поиска всеки заинтересуван. При нужда на заветника се издават съдебни удостоверения за снабдяване с данъчни оценки, скици на имотите, удостоверения от финансови институции и други.

**Уведомление за вписана възбрана или обезпечителна заповед**

УВЕДОМЛЕНИЕ ЗА ВПИСАНА ВЪЗБРАНА ИЛИ ОБЕЗПЕЧИТЕЛНА ЗАПОВЕД  
Уведомлението се изпраща на всеки длъжник по отделно на упоменатия във вписания акт адрес, като се посочва взискателя, данните от вписването на акта, недвижимия имот, гражданското дело, предупреждение, че се забранява разпореждане с недвижимия имот. Уведомлението се изпраща с обратна разписка, като се връчва срещу подпис на длъжника. Вторият екземпляр от разписката се подвързва към преписката в Службата по вписвания.

**Жалба срещу отказ на съдия по вписванията**

ЖАЛБА СРЕЩУ ОТКАЗ НА СЪДИЯ ПО ВПИСВАНИЯТА   
Жалба срещу отказ на съдия по вписванията да извърши нотариално действие може да се обжалва пред Окръжен съд в седмодневен срок от постановяване на отказа. Към жалбата се прилагат оригиналите от представените на съдията документи, постановения отказ и квитанция за платена държавна такса по сметка на Окръжен съд. Съдията по вписванията излага в писмен вид своето становище по жалбата и изпраща така комплектованата преписка по компетентност.

**Квитанция за внесена държавна такса**

КВИТАHЦИЯ ЗА ВНЕСЕНА ДЪРЖАВНА ТАКСА  
Държавните такси за извършване на вписвания, заличавания и издаване на удостоверения и преписи са конкретизирани в Тарифа №1 към Закона за държавните такси и се внасят по сметка на Районен съд – Стара Загора в “ Корпоративна Банка “ АД – клон Стара Загора, като първият екземпляр от вносната бележка се представя като доказателство със съответната молба.